Fyrir sýnikennslu vikunnar ákvað ég að sýna létta sólkyssta húð og brúnan eyeliner . Ég byrja á því að undirbúa húðina með Nip + Fab Teen Skin Salicylic Acid Day Pads , þetta eru bómullarskífur sem jafna yfirborð húðarinnar , draga í sig alla umfram olíu og veita raka . Ég strýk yfir andltiið með einni skífu og set svo rakagefandi krem , ég valdi Skyn Iceland Pure Cloud Cream . Þetta er algjör rakabomba en samt sem áður mjög létt krem , fullkomið til að undirbúa húðina fyrir förðun dagsins . Þar sem ég vildi hafa húðina mjög létta , ákvað ég að nota Estée Lauder Day Wear . Einskonar BB krem sem gefur fallegan náttúrulegan lit en létta þekju . Kremið er hvítt með bláum kornum þegar maður kreystir það úr túbunni en breytir svo um lit um leið og við nuddum því á húðina . Ég notaði Aqua Luminous Perfecting Concealer frá Becca , Matthildur er ekki með mikið sem þarf að hylja undir augunum en þessi hyljari er rakagefandi fyrir augnsvæðið og þekur litaójöfnur ásamt því að vera einstaklega léttur á húðinni . Ég valdi litinn Light fyrir Matthildi . Til þess að setja hyljarann notaði ég Rimmel Insta Fix & Matte glæra púðrið , það sér til þess að hyljarinn renni ekki í línur þegar líður á daginn . Lykillinn að sólkysstri húð er svo sólarpúður . Sólarpúðrið Bronze Goddess frá Estée Lauder veitir fullkomlega sólkyssta húð , ég nota það með Real Techniques bursta númer 201 og set vel af því bæði undir kinnbein og á kinnar , á háls , enni og örlítið á nef . Því næst notaði ég ljómapúðrið Becca Shimmering Skin Perfector Pressed í litnum Moonstone til þess að veita húðinni ljóma . Bobbi Brown Eye Blender burstinn er einn sá besti sem ég hef fundið til að nota í ljómapúður . Hann er lítill svo þú getur verið nákvæm með vöruna og hann er svo einstaklega mjúkur . Fyrsta skrefið fyrir augun var krem augnskuggi frá Bobbi Brown , Long Wear Cream Shadow Stick í litnum Sand Dune . Þessi augnskuggi veitir náttúrulega brúnan lit á augnlokin og dregur fram blá augu . Ég vildi svo leggja áherslu á eyeliner í þessari sýnikennslu en mér finnst fallegt að nota fastan augnblýant til þess að búa til eyeliner , þessi aðferð gerir hann mýkri og náttúrulegri . Í sýnikennslunni notaði ég Estée Lauder Double Wear Stay In Place Eye Pencil í litnum Coffee . Ég nota svo skáskorinn bursta frá Smashbox , Precise Brow and Liner Brush , til þess að búa til lítinn væng . Smá trix er að nota augnhreinsi á flatan bursa til þess að hreinsa undir vængnum og fullkomna hann , fljótleg leið sem minnkar einnig sóun á eyrnapinnum . Það sem þarf að hafa í huga með þetta trix er að nota ekki olíukenndan augnhreinsi , best er að nota olíulausan eins og Estée Lauder Gentle Eye Makeup Remover . Ég bætti einnig við smá af sólarpúðrinu í skygginguna á augunum til þess að tengja allt lúkkið . Að lokum raðaði ég stökum augnhárum , mest á endann á augnháralínunni , til þess að lengja augun í sömu átt og spíssinn á eyelinernum . Til að fá náttúrulegt útlit á augabrúnirnar notaði ég Estée Lauder Brow Now Volumizing Brow Tint í litnum Light Brunette , til að greiða augabrúnahárin upp og móta þau . Að auki fyllti ég aðeins inní þar sem mér fannst vanta hár með Estée Lauder Brow Now Defining Pencil í litnum Brunette . Á vörunum er Bobbi Brown Luxe Matte Lip Color í litnum Semi-Naked , fullkominn nude mattur varalitur sem þurrkar ekki varirnar og síðast en ekki síst setti ég förðunina með Nip + Fab Illuminating Fixing Mist spreyinu .